CELEX: 32011D0686
Language: lt
Date: 1318464000000
Title: 2011 m. spalio 13 d. Komisijos įgyvendinimo sprendimas, kuriuo dėl Meksikos įrašo trečiųjų šalių ar jų dalių, iš kurių į Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas (pranešta dokumentu Nr. C(2011) 7168) Tekstas svarbus EEE

14.10.2011   
            
            
               LT
            
            
               Europos Sąjungos oficialusis leidinys
            
            
               L 269/37
            
         KOMISIJOS ĮGYVENDINIMO SPRENDIMAS
   2011 m. spalio 13 d.
   kuriuo dėl Meksikos įrašo trečiųjų šalių ar jų dalių, iš kurių į Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas
   (pranešta dokumentu Nr. C(2011) 7168)
   (Tekstas svarbus EEE)
   (2011/686/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1 dalies pirmą ir antrą pastraipas, 12 straipsnio 4 dalį ir 19 straipsnio įžanginį sakinį ir a bei b punktus,
   kadangi:
   
               (1)
            
            
               Direktyvoje 92/65/EEB nustatyti reikalavimai, taikomi į Sąjungą importuojamai, be kita ko, arklinių šeimų gyvūnų spermai, kiaušialąstėms ir embrionams. Tos sąlygos turi būti bent lygiavertės toms sąlygoms, kurios taikomos valstybių narių tarpusavio prekybai;
            
         
               (2)
            
            
               Direktyvoje 2009/156/EB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą importuojami arklinių šeimos gyvūnai turi būti iš tų trečiųjų šalių arba jų teritorijos dalių, kuriose yra privaloma pranešti apie Venesuelos arklių encefalomielitą ir kuriose per dvejus metus nebuvo nustatyta šios ligos atvejų;
            
         
               (3)
            
            
               2004 m. sausio 6 d. Komisijos sprendime 2004/211/EB, nustatančiame trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiančiame sprendimus 93/195/EEB ir 94/63/EB (3), nustatytas trečiųjų šalių ir, jei taikomas suskirstymas į regionus, jų dalių, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes ir embrionus, sąrašas ir nurodytos kitos tokiam importui taikomos sąlygos. Tas sąrašas pateikiamas minėto sprendimo I priede. Meksika, išskyrus Čiapaso ir Oachakos valstijas, šiuo metu įtraukta į to priedo sąrašą;
            
         
               (4)
            
            
               2011 m. rugpjūčio 19 d. Meksika pranešė Pasaulinei gyvūnų sveikatos organizacijai (OIE) apie patvirtintus du Venesuelos arklių encefalomietito, nustatyto arkliams Tabasko ir Verakruso valstijose, atvejus dėl to paties potipo IE viruso, pastebėto kaimyninėse Čiapaso ir Oachakos valstijose;
            
         
               (5)
            
            
               todėl turėtų būti nebeleidžiama įvežti į Sąjungą arklinių šeimos gyvūnų ir arklių rūšių gyvūnų spermos, kiaušialąsčių ir embrionų iš Meksikos Tabasko ir Verakruso valstijų. Todėl šios valstijos turėtų būti išbrauktos iš Sprendimo 2004/211/EB I priedo;
            
         
               (6)
            
            
               todėl Sprendimas 2004/211/EB turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Meksikos įrašas Sprendimo 2004/211/EB I priede pakeičiamas taip:
   
      
                  „MX
               
               
                  Meksika
               
               
                  MX-0
               
               
                  Visa šalies teritorija
               
               
                   
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                   
               
            
                  MX-1
               
               
                  Visa šalies teritorija, išskyrus Čiapaso, Oachakos, Tabasko ir Verakruso valstijas
               
               
                  D
               
               
                  X
               
               
                  X
               
               
                  X
               
               
                  —
               
               
                  X
               
               
                  X
               
               
                  X
               
               
                  X
               
               
                  X“
               
               
                   
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. spalio 13 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 192, 2010 7 23, p. 1.
   
      (3)  OL L 73, 2004 3 11, p. 1.